Q8-tankstationen i Sindal brød i brand natten til tirsdag. Nabo slog alarm.

Det var røg fra butikken i Q8 på Nørregade i Sindal, der fik en nabo til at reagere og alarmere brandvæsnet kort før midnat. Branden, der kom fra et personaletoilet blev hurtigt stoppet, og der var ingen skader på tankstationen udover netop toilettet. Senere på tirsdagen vil man prøve at finde årsagen til branden.